Elías Samuel Bolaños Avelar

Elías Samuel Bolaños Avelar (Cutumay, 1951ko otsailaren 16a) salvadortar elizgizon salestarra da, 1998tik aurrera Zacatecolucako apezpikua dena.

 Bizitza 
Elías Samuel Bolaños Avelar 1951eko otsailaren 16an jaio zen. 1958an Santa Anako San Joan Bosco eskolan sartu zen, non bere salestar formazio espiritualaren lehen oinarriak jaso zituen. 1968an amaitu zituen batxilergoko ikasketak Planes de Renderosko Rinaldi Salestar Institutuan eta hurrengo urtean nobiziotza hasi zuen. 1970eko urtarrilaren 6an botoak eman zituen. 1970etik 1979ra filosofia eta teologia ikasi zituen Guatemalan eta 1979ko urriaren 27an apaiztu zen Santa Anako Andre Maria Laguntzailearen parrokian.

Apaiz gisa, San Salvadorko gazteen ministerioan aritu zen. Granadako (Nikaragua) eskola-aholkularia eta El Salvadorko eta Guatemalako hezkuntza- eta lanbide-erakundeetako zuzendaria ere izan zen.

1998ko otsailaren 27an, Joan Paulo II.a aita santuak Zacatecolucako apezpiku izendatu zuen. Urte bereko martxoaren 25ean apezpiku-ordenazioa jaso zuen Zacatecolucako estadioan, Miguel Obando Bravo kardinalaren eskutik, kontsakratzailekideak Fernando Sáenz Lacalle eta Romeo Tovar Astorga izanik.

2008ko urrian, Apezpikuen Sinodoan parte hartu zuen.

 Ondorengotza apostolikoa 

 Erreferentziak 

 Kanpo estekak 

Kategoria:El Salvadorko apezpikuak
Kategoria:El Salvadorko katolikoak
Kategoria:Joan Paulo II.ak izendatutako apezpikuak
Kategoria:Apezpiku salestarrak